b'\n_START_ARTICLE_\nBandera de les Illes Shetland\n_START_SECTION_\nDisseny i utilitzaci\xc3\xb3\n_START_PARAGRAPH_\nLa bandera est\xc3\xa0 formada per una creu n\xc3\xb2rdica en blanc sobre un camp de color blau. \xc3\x89s \xc3\xa0mpliament utilitzada en un \xc3\xbas privat pels habitants de les illes tant en terra com al mar, i actualment \xc3\xa9s vista com un s\xc3\xadmbol de la seva identitat. El 2007, s\'instaur\xc3\xa0 el 21 de juny com el "Dia de la bandera de Shetland" pel Consell._NEWLINE_La bandera \xc3\xa9s pr\xc3\xa0cticament id\xc3\xa8ntica a l\'antiga bandera nacional no oficial d\'Isl\xc3\xa0ndia (la Hv\xc3\xadtbl\xc3\xa1inn) utilitzada per part dels activistes nacionalistes d\'Isl\xc3\xa0ndia a partir de 1897 fins al 1915, la qual va ser abandonada a causa de la seva similitud amb les banderes grega i sueca, i que els cr\xc3\xadtics van raonar que seria dif\xc3\xadcil de distingir al mar, un tema important en temps de guerra.\n_START_SECTION_\nBanderes amb Creu n\xc3\xb2rdica a les Illes Brit\xc3\xa0niques\n_START_PARAGRAPH_\nLes banderes amb creu n\xc3\xb2rdica a les Illes Brit\xc3\xa0niques s\'utilitzen com a al\xc2\xb7lusi\xc3\xb3 a una her\xc3\xa8ncia n\xc3\xb2rdica o gaeliconordica. Moltes d\'elles no s\xc3\xb3n oficials.'